Maja Dahlqvist ute etter prologen: – Det var katastrofe
Maja Dahlqvist leverte en sjokk-exit i Drammen, mens Kristine Stavås Skistad viste lite følelser da hun krysset målstreken. Blant herrene kan du jo gjette hvem som var raskest!  Jepp, du tenkte antageligvis på Johannes Høsflot Klæbo. Det er korrekt.  Han kunne smile.  Det gjorde ikke svenske Maja Dahlqvist.  Den svenske løperen ble nummer tre på sprinten i Lahti for en drøy uke siden. Tirsdag var det slutt etter prologen.  – Det var katastrofe, sier Dahlqvist til VG.  Hun følte seg ikke så dårlig som resultatet ble.  – Det er kjedelig. Det er ikke det man går for, det suger, sier Dahlqvist.  Den svenske løperen har vært på sprintpallen tre ganger den siste tiden. I Drammen ble hun nummer 40. 11,43 sekunder bak Linn Svahn.  Kristine Stavås Skistad ga ikke uttrykk for noen følelser den ene eller andre veien etter prologen, da hun ble nummer to, 1,81 sekunder bak Linn Svahn.  Skistad valgte å gå i den første kvartfinalen, mens Linn Svahn og Frida Karlsson valgte heat to. Der går også Malin Hoelsveen og Hedda Østberg Amundsen. Hele ni norske damer gikk videre til kvartfinaler. Tiril Udnes Weng og Ane Appelkvist Stenseth valgte det siste kvartfinaleheatet, mens Julie Myhre valgte nummer fire, det gjorde også Anna Svendsen.  Lotta Udnes Weng er ikke videre til kvartfinale.  Emil Iversen er ikke videre til kvartfinale i verdenscup-comebacket. Trønderen har gått ett verdenscuprenn denne sesongen. 32-åringen ble numme 24 på 10 kilometer klassisk i Ruka i november.  Men han klarte ikke å ta seg videre fra prologen. Han ble nummer 37. 8,09 sekunder bak Klæbo. – Det var en brukbar prolog. Det er der jeg har vært i hele år. Det er ingen bombe. Å få gå en kvartfinale hadde vært kjempebonus. Jeg ville heller gått femmila i Kollen enn her, sier Iversen til TV 2. Iversen har friplass i verdenscupen frem til jul kommende sesong, siden han vant Skandinavisk Cup.  Italienske Federico Pellegrino hadde en blytung dag på jobb. Han ble nummer 50. Over ni sekunder bak Klæbo.  Norge har åtte menn videre til kvartfinaler. Harald Østberg Amundsen valgte å gå i kvartfinale nummer tre, det gjorde også Ansgar Evensen. Klæbo valgte heat én, det gjorde også Valnes.  Even Northug skal gå i kvartfinale nummer fire sammen med blant andre Sindre Bjørnestad Skar. Håvard Solås Taugbøl skal gå i det siste heatet. Sivert Wiig går i den andre kvartfinalen.  Klæbo vant femmila i Holmenkollen søndag: 
Maja Dahlqvist ble nummer 40 på sprintprologen i Drammen Kristine Stavås Skistad leverte og ble nummer to bak Linn Svahn på prologen Ni norske damer og åtte norske menn gikk videre til kvartfinaler Italienske Federico Pellegrino hadde en tøff dag og endte som nummer 50, også Emil Iversen er ute 